कैथल-कुरुक्षेत्र रोड 23 फुट चौड़ा होगा, काम शुरू
कैथल-कुरुक्षेत्रमार्गको नए सिरे से चौड़ा करके बनाए जाने का काम शुरू हो गया है। 31 से 39 किलोमीटर खनौदा से ग्योंग के बीच पिछले 5 साल से पैचअप लगाकर काम चलाया जा रहा है।
अब इस आठ किलोमीटर की दूरी को नौ करोड़ रुपए खर्च करके तैयार किया जा रहा है। सड़क तैयार होने के बाद कुरुक्षेत्र, यमुनानगर के अलावा हरिद्वार हिमाचल जाना भी आसान हो जाएगा। ठेकेदार द्वारा गांव टीक से सड़क निर्माण के लिए सड़क खुदाई और मिट्टी डालने का काम साथ-साथ शुरू कर दिया है। बता दें कि कैथल से कुरुक्षेत्र रोड पर मात्र आठ किलोमीटर का टुकड़ा 18 फीट चौड़ाई का बचा हुआ था। इसमें काफी गहरे गड्ढ़े भी बने हुए थे। 24 किलोमीटर की दूसरी में 16 किलोमीटर पहले ही बना हुआ था। इस आठ किलोमीटर के अलावा गांवों की स्थिति भी काफी दयनीय बनी हुई थी। वाहन चालकों की परेशानी को देखते हुए इन सभी को विभाग द्वारा करना शुरू किया हुआ है। टीक गांव में सड़क का लेवल भी ऊंचा किया जाएगा। गांव खनौदा, टीक, ग्योंग, कठवाड़ तक सड़क खराब थी। इन गांवों के अलावा खराब सड़क से क्योड़क, उझाना, बरोट, धौंस, रावणहेड़ा, खेड़ी रायवाली, रसूलपुर बंदराना के लोगों को परेशानी झेलनी पड़ रही है। साथ ही लंबे रूट पर जाने वालों को भी दिक्कतों को सामना करना पड़ता है।
मार्ग तैयार होने के बाद यहां के लोगों को काफी फायदा होगा। नरवाना, फतेहाबाद, सिरसा, कलायत के वाहनों को कुरुक्षेत्र, यमुनानगर, हरिद्वार और हिमाचल जाने के लिए यही रास्ता है।
यमुनानगर के साथ हरिद्वार हिमाचल जाना भी होगा आसान
पांच फुट चौड़ा होगा रोड
मार्गको 5 फीट चौड़ा किया जाएगा। कैथल से इसकी शुरुआत फोरलेन से होती है। इसके बाद किलोमीटर नंबर 39 तक 23 फीट चौड़ी है। इससे आगे किलोमीटर नंबर 31 तक आठ किलोमीटर तक 18 फीट चौड़ा है। इससे आगे ढांड तक 23 फीट चौड़ा मार्ग है।
^कैथल-कुरुक्षेत्र रोड पर 31 से 39 किलोमीटर तक के मार्ग को नए सिरे से बनाने का काम शुरू हो गया है। इस 8 किलोमीटर रोड को बनाने में 9 करोड़ रुपए खर्च होंगे। टीक में सड़क का लेवल ऊंचा किया जाएगा। केकेनैन, एक्सईएन, पीडब्ल्यूडी एवं बीएंडआर विभाग।
कैथल| कुरुक्षेत्ररोड पर निर्माण कार्य शुरू।
टीक में सड़क का होगा लेवल ऊंचा
गांवटीक में सड़क का लेवल ऊंचा रखा जाएगा। यहां पर सड़क की हालत ज्यादा खराब रहती है। हर समय पानी जमा रहना पाया गया था। इस कारण से बनाने के तुरंत बाद ही सड़क टूटनी शुरू हो गई थी। पहले की सड़क को कम से कम दो फीट तक खुदाई करके चार फीट तक ऊंचा किया जाएगा। रोड को लेवल ऊंचा करके पानी खड़ा रहने से छुटकारा मिलेगा और दोनों ओर नालों का निर्माण भी होगा ताकि पानी उसमें चला जाएगा।
awa_Deva awa_Deva hin_Deva awa_Deva awa_Deva hin_Deva awa_Deva hin_Deva awa_Deva hin_Deva hin_Deva